stanford-oval/wikipedia huggingface dataset:
Ton Lokhoff
Pelaajaura

Keskikentällä pelannut Lokhoff pelasi suurimman osan urastaan kotikaupunkinsa joukkueessa NAC Bredassa, ja hänet tunnetaankin lempinimellä ”Mister NAC”. Lokhoff nousi seuran edustusjoukkueeseen vuonna 1978 ja pelasi neljän kauden aikana 98 ottelua, joissa hän teki yhdeksän maalia. Vuosina 1982–1986 hän pelasi hollantilaisessa suurseurassa PSV Eindhovenissa, missä hän voitti Alankomaiden liigamestaruuden vuonna 1986. Vuosina 1986–1988 Lokhoff pelasi Ranskan kakkosliigassa Nîmes Olympiquessa ja 1988–1988 rotterdamilaisessa Feyenoordissa, minkä jälkeen palasi takaisin tuolloin toiseksi korkeimmalla sarjatasolla pelanneeseen NAC:iin. Kauden 1992/93 päätteeksi Lokhoff pääsi juhlimaan sarjanousua joukkueessa. Hän pelasi NACissa vuoteen 1996 saakka, jolloin lopetti uransa.
Alankomaiden maajoukkueessa Lokhoff pelasi urallaan kolme ottelua.
Valmentajaura

Pelaajauransa jälkeen Lokhoff toimi aluksi NAC:issa apuvalmentajana ja nousi vuonna 2003 seuran päävalmentajaksi. Hän valmensi joukkuetta vuoteen 2006 saakka. Kesällä 2006 hän siirtyi SBV Excelsiorin peräsimeen. Hän luotsasi seuran debyyttikaudellaan Eredivisiessä sijalle 16 ja sarjapaikka säilyi niukasti. Seuraavalla kaudella vauhti kävi kuitenkin liian kovaksi ja Excelsior putosi liigasta. Lokhoff sai kuitenkin jatkaa päävalmentajana, mutta nousuhaaveiden kariuduttua keväällä 2009 hän ei neuvotellut enää jatkosta seuran kanssa.
Syyskuussa 2009 Lokhoff siirtyi maanmiehensä Huub Stevensin apulaisvalmentajaksi itävaltalaisseura Red Bull Salzburgiin. Kaksikko johdati seuran Itävallan mestariksi kaudella 2009/10. Seuraavalla kaudella Red Bull ei kuitenkaan kyennyt haastamaan FK Austria Wieniä ja SK Sturm Grazia mestaruuskamppailussa, minkä seurauksena Stevens ja Lokhoff saivat potkut huhtikuussa 2011.
Joulukuussa 2011 Lokhoff palasi päävalmentajaksi Eredivisien putoamiskamppailuun vajonneen VVV-Venlon peräsimessä. Lokhoffin johdolla seura säilytti putoamiskarsintojen kautta sarjapaikkansa. Kaudella 2012/13 joukkue juuttui jälleen putoamiskamppailuun. Tällä kertaa Lokhoff ei onnistunut pelastamaan Venloa putoamiselta, sillä joukkue hävisi putoamiskarsinnoissa Go Ahead Eaglesille. Lokhoff sai potkut kauden jälkeen.
Pian Venlosta saamiensa potkujen jälkeen Lokhoffista tuli Huub Stevensin apuvalmentaja kreikkalaisseura PAOKiin. Kaksikko sai kuitenkin potkut maaliskuussa 2014 heikkojen tulosten vuoksi. Pian potkujen jälkeen Lokhoff jatkoi yhteistyötään Stevensin kanssa VfB Stuttgartissa. Kauden 2013/14 jälkeen Lokhoff jätti Stuttgartin ja siirtyi Dieter Heckingin apuvalmentajaksi VfL Wolfsburgiin.
Toll Shipping

| Toll Shipping |
| --- | --- |
Kotipaikka:  Australia
Toimiala:  laivayhtiö
Emoyhtiö:  Toll Group
Kotisivu:  www.tollshipping.com.au
Infobox OKNimi-testi OK: 
Toll Shipping on australialainen laivayhtiö. Yritys on osa Toll Groupia, joka on muun muassa yksi Aasian alueen johtavista logistiikkapalveluiden tuottajista. Toll Shipping liikennöi Australiassa Melbournen ja Tasmaniassa sijaitsevan Burnien välillä. Toll Shippingillä on kaksi ro-ro-alusta, M/S Tasmanian Achiever ja M/S Victorian Reliance, jotka liikennöivät kahteen suuntaan kuudesti viikossa. Melbournessa yhtiö käyttää Webb Dockin terminaalia ja Burniessa McGaw Wharfin terminaalin.
Toll Shipping muodostui 1. marraskuuta 2002, kun Toll Group osti Brambles Shippingin liiketoiminnan. Brambles Shipping perustettiin vuonna 1984 ja aloitti liikennöinnin Melbournen ja Burnien välillä vuonna 1985.
M/S Tasmanian Achiever Melbournessa.
Aiheesta muualla

Toll Shippingin kotisivut (Arkistoitu – Internet Archive) (englanniksi)
Toll Group (englanniksi)
Tuomo Hatakka

Tuomo Hatakka (s. 1956) on Vattenfall Europen hallituksen jäsen vuoden 2008 tammikuusta lähtien ja vuodesta 2005 Vattenfall AB:n vanhempi varapuheenjohtaja.
Hatakka opiskeli Helsingin kauppakorkeakoulussa ja Barcelonan Instituto de Estudios Superiores de la Empresassa. vuodesta 1984 vuoteen 1991 Hatakka toimi Bain & Companyn managerina Lontoossa ja vuodesta 1992 vuoteen 1993 puolalaisen Company Assistan Limitedin johtajana. Vuoden 1994 alussa hänet nimitettiin varsovalaisen Company Enterprise Investorssin varapuheenjohtajaksi. Vuodesta 2000 vuoteen 2001 hän oli Elektrim Kablen puheenjohtaja ja toimitusjohtaja. Vuodesta 2002 vuoteen 2007 Hatakka johti Vattenfallin puolalaista jaostoa.
Hatakalla on saksalainen vaimo sekä kolme lasta. Perhe asuu Kleinmachnowissa, Berliinissä.
Thanator

Thanator (Na'vi nimi: Palulukan) on kuvitteellinen petoeläin, joka esiintyy James Cameronin elokuvassa Avatar. Nämä maapedot elävät Polyphemus-jättiläisplaneettaa kiertävän kuun eli Pandoran viidakoissa, mutta vastaavia lajeja on tavattu myös Pandoran subarktisen ilmaston alueilla.
Thanator on kaikkiruokainen petoeläin, joka saalistaa yksin omilla reviireillään. Saalistus tapahtuu pääsääntöisesti yöllä, mutta Thanator saattaa tehdä poikkeuksia suuremman nälän edessä. Thanatorin lihaksisto on voimakas ja vaikuttava, tarjoten voimaa pidennettyihin juoksuihin ja hyppyihin saalistuksessa.
Teräskynnet

| Teräskynnet> 黄飞鸿之铁鸡斗蜈蚣 |
| --- | --- |

Ohjaaja:  Wong Jing
Käsikirjoittaja:  Wong Jing
Tuottaja:  Charles Heung Wah-keung
Säveltäjä:  Lui Tsung-Tak
Kuvaaja:  Jingle Ma Choh Shing
Leikkaaja:  Hung Poon
Pääosat:  Jet Li
Valmistustiedot
Valmistusmaa:  Hongkong
Tuotantoyhtiö:  Win's Film Productions
Levittäjä:  Orange Sky Golden Harvest Netflix
Ensi-ilta:  1993
Kesto:  100 min
Alkuperäiskieli:  kantoninkiina
Aiheesta muualla
IMDb 
Elonet
AllMovie
Infobox OKNimi-testi OK: 
Teräskynnet (kiin. 黄飞鸿之铁鸡斗蜈蚣) on vuonna 1993 julkaistu hongkongilainen toimintakomedia. Elokuvan pääosia esittävät mm Jet Li, Sharla Cheung, Dicky Cheung, Bryan Leung, Anita Yuen, Natalis Chan, Alan Chui, Kingdom Yuen, Linda Cheung, Gordon Liu, Dion Lam, Wong Tin-lam ja Pak Man-biu. Elokuvan on ohjannut Wong Jing.
Aiheesta muualla

Teräskynnet Internet Movie Databasessa (englanniksi)
Teollisuusvakuutus

Teollisuusvakuutus eli Keskinäinen yhtiö Teollisuusvakuutus, myöhemmin If Teollisuusvakuutus, If Vahinkovakuutusyhtiö, oli Helsingissä vuonna 1965 perustettu vakuutuslaitos. Se myönsi teollisuudelle erilaisia vahinkovakuutuksia. Vuonna 1984 sille siirrettiin osa Fennian vakuutuskannasta ja vuonna 1988 Suomen Merivakuutus Oy:n vakuutuskanta yritysostolla. Vuonna 1983 sen vakuutustulo oli 363 miljoonaa markkaa, ja sillä oli henkilökuntaa 290. Vuoden 1994 alusta se fuusioitiin Vakuutusyhtiö Sampoon.
Toimitusjohtajat

Carl-Olaf Homén 1975–1996
Toimitusjohtajat > If/Sampo Teollisuusvakuutus

Juha Toivola
Hannu Kokkonen
Kirjallisuutta

Markku Kuisma: Teollisuuden vuosisata 1890–1990 : teollisuusvakuutus ja sen edeltäjät 100 vuotta, Keskinäinen yhtiö Teollisuusvakuutus, 1990
Risk consulting -lehti (ent. Teollisuusvakuutus), suurasiakkaille julkaistava lehti
Tigrero – elokuva joka ei valmistunut

| Tigrero – elokuva joka ei valmistunut |
| --- | --- |
 Elokuvan juliste, Pia Tikka, 1994.
Ohjaaja:  Mika Kaurismäki
Käsikirjoittaja:  Mika Kaurismäki
Tuottaja:  Mika Kaurismäki
Säveltäjä:  Nana Vasconcelos
Kuvaaja:  Jacques Cheuiche
Leikkaaja:  Mika Kaurismäki
Pääosat:  Samuel Fuller  Jim Jarmusch (kertoja)
Valmistustiedot
Valmistusmaa:  Suomi Saksa Brasilia
Tuotantoyhtiö:  Marianna Films Oy
Levittäjä:  Finnkino
Ensi-ilta:  25. maaliskuuta 1994
Kesto:  75 minuuttia
Aiheesta muualla
IMDb 
Elonet
Infobox OKNimi-testi OK: 
Tigrero – elokuva joka ei valmistunut on Mika Kaurismäen ohjaama pitkä dokumenttielokuva vuodelta 1994. Elokuvassa ohjaaja Samuel Fuller palaa 40 vuoden jälkeen karajá-intiaanien kylään Amazonin sademetsään yhdessä nuoremman kollegansa Jim Jarmuschin kanssa. He näyttävät kyläläisille Fullerin 40 vuotta aikaisemmin kuvaamaa elokuvamateriaalia ja haastattelevat kylän nykyisiä asukkaita.
Helsingin Sanomien Helena Ylänen kuvaili Tigreroa avaraksi ja viisaaksi dokumenttielokuvaksi, josta Kaurismäen varmuus ohjaajana tekee moniulotteisen. Muutkin arvostelut olivat yleissävyltään myönteisiä.
Elokuva palkittiin Golden Key -pääpalkinnolla Slovakian Art Film -elokuvajuhlilla
.
Kirjallisuutta

Aitio, Tommi: ”Paluu Amazoniin”, Filmihullu 3/1994.
Tuomo Harjula

| Tuomo Harjula> Henkilötiedot |
| --- | --- |
Syntynyt: 17. tammikuuta 1978 (ikä 46) Oulu
Kansalaisuus:   Suomi
Jääkiekkoilija
Pelipaikka:  laitahyökkääjä/puolustaja
Maila:  vasen
Pituus:  175 cm
Pelaajaura
Pääsarjaura:  2000–2013
Seurat:  Kärpät (SM-liiga) Ässät (SM-liiga) EHC Lustenau (Itävalta-2) Herlev Hornets (Metal Ligaen) HC Neumarkt/Egna (Serie B) EHC Bregenzerwald (Itävalta-2) EV Bozen 84 (Serie B) HC Bolzano (Serie A) HC Eppan Pirates (Serie B)
Valmennusura
Vuodet:  2012–
Tuomo Harjula (s. 17. tammikuuta 1978 Oulu) on suomalainen entinen jääkiekkoilija ja nykyinen jääkiekkovalmentaja. Harjula on Oulun Kärppien kasvatti ja pelasi juniorikiekkoa Kärppien joukkueessa vuoteen 1999 asti. Kaudella 1999–2000 Harjula pelasi 30 ottelua Kärppien miesten joukkueessa Jääkiekon I-divisioonaa ja kahdeksan ottelua lainalla Suomi-sarjan Raahe-Kiekossa. Kärppien noustua Liigaan vuosituhannen vaihteessa Harjula pelasi kaksi kautta Kärpissä ennen siirtymistään Ässien riveihin kaudelle 2002–2003.
Kahden Ässä-kauden jälkeen Harjula lähti Itävallan kakkostasolla pelanneen EHC Lustenaun joukkueeseen, jossa pelasi vajaat kaksi kautta. Jälkimmäisellä kaudella Lustenau voitti sarjamestaruuden, ja 13 ottelua joukkueessa pelannut Harjula lasketaan myös mestariksi, vaikka siirtyikin joukkueesta kesken kauden Tanskaan Herlev Hornetsin joukkueeseen. Tanskassa Harjula pelasi puolitoista kautta eli kevääseen 2007 asti. Seuraavalle kaudelle Harjula vaihtoi Italiaan HC Neumarkt/Egnan joukkueeseen, jossa pelasi kolme täyttä kautta.
Kaudelle 2010–2011 Harjula palasi Itävaltaan, kakkostason EHC Bregenzerwaldin joukkueessen yhden kauden ajaksi. Itävallasta Harjula palasi Italiaan, Serie B:n EV Bozenin joukkueeseen, josta lainattiin siirtorajalla Serie A:ssa pelanneeseen kaupungin ykkösjoukkue HC Bolzanon joukkueeseen. Bolzanossa Harjula pääsi juhlimaan Italian mestaruutta. Uransa viimeisen kauden 2012–2013 Harjula pelasi jälleen Serie B:ssa HC Eppan Piratesin riveissä.
Jo viimeisen pelikautensa aikana Harjula toimi apuvalmentajana EV Bozenin U20-joukkueessa. Kauden 2014–2015 Harjula toimi EV Bozenin Serie B -joukkueen päävalmentajna ja on tämän jälkeen valmentanut Neumarkt/Egnan sekä Auer/Oran eri juniorijoukkueissa sekä apu- että päävalmentajana. Kaudella 2019–2020 hän toimi juniorivalmennuksen ohessa Unterlandin edustusjoukkueen apuvalmentajana Serie B:ssa.
The Escapists

| The Escapists |
| --- | --- |

Kehittäjä:  Mouldy Toof Studios
Julkaisija:  Team17 ja Xbox Game Studios
Jakelija:  Valve Corporation, Xbox Game Studios, GOG.com, Steam, Epic Games Store, Humble Store, Microsoft Store, Google Play, App Store ja PlayStation Store
Pelimoottori:  Unity
Julkaistu:  13. helmikuuta 2015
Lajityyppi:  pulmapeli
Pelimuoto:  yksinpeli
Ikäluokitus:  ESRB: Teini-ikäisille  PEGI 7  USK 12 
Alusta:  Linux, Mac OS X, PlayStation 4, Windows, Xbox 360, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK   : 
The Escapists on Mouldy Toof Studiosin kehittämä pulmapeli, jonka Team 17 on julkaissut vuonna 2015.
Pelille on julkaistu jatko-osa The Escapists 2 vuonna 2017.
Pelaaminen

Pelin perustuu vankilassa olemiseen ja sieltä pakenemiseen.
Pelaaja voi liikkua vankilassa vapaasti tiettyjen rajoitusten sisällä. Vankina pelaajan on noudatettava sääntöjä ja vankilan rutiinitehtäviä – tai varauduttava rangaistukseen. Sääntöjä rikottaessa tai vangeilta kielletyissä paikaissa oleskelussa on syytä pitää huoli, etteivät vartijat huomaa. Muuten luvassa on rangaistus eristyssellissä sekä luvattomien esineiden takavarikointi.
Spin-off

Pelistä on myös spin-off -versio The Escapists: The Walking Dead joka kytkeytyy The Walking Dead -tuotesarjaan.
Vastaanotto

Peli on saanut GameSpotin arvostelussa arvosanaksi 8/10.
Aiheesta muualla

The Escapists MobyGamesissa (englanniksi)
Pelin virallinen sivusto (Arkistoitu – Internet Archive)
Virallinen Peliwiki
The Equals

| The Equals |
| --- | --- |
 The Equals vuonna 1968.
Tiedot
Toiminnassa:  1965–1979
Tyylilaji:  funk, pop, reggae, rock
Kotipaikka:  Pohjois-Lontoo, Englanti
Laulukieli:  englanti
Entiset jäsenet:  Eddy Grant Derv Gordon Lincoln Gordon Pat Lloyd John Hall
Levy-yhtiö:  RCA Records   President Records  
Infobox OKNimi-testi OK: 
The Equals oli englantilainen-yhtye, joka perustettiin Pohjois-Lontoossa vuonna 1965. Yhtyen musiikki oli funk/pop/reggae/rock tyylistä. Yhtye hajosi vuonna 1979.
Alkuperäinen kokoonpano

Derv Gordon – laulu
Lincoln Gordon – kitara
Eddy Grant – kitara
Pat Lloyd – basso
John Hall – rummut
Diskografia > Singlet

"I Get So Excited" / "The Skies Above" - (1968) (UK #44)
"Baby, Come Back" / "Hold Me Closer" - (1968) (UK #1, IRL #2, NOR #4, US #32)
"Laurel And Hardy" / "The Guy Who Made Her a Star" - (1968) (UK #35)
"Softly Softly" / "Lonely Rita" - (1968) (UK #48)
"Michael and The Slipper Tree" / "Honey Gum" - (1969) (UK #24)
"Viva Bobby Joe" / "I Can't Let You Go" - (1969) (UK #6, IRL #3)
"Rub A Dub Dub" / "After the Lights Go Down Low" - (1969) (UK #34)
"Black Skin Blue Eyed Boys" / "Ain't Got Nothing to Give You" - (1970) (UK #9)
Diskografia > Albumit

Unequalled Equals - (1967) (UK #10)
Equals Explosion - (1968) (UK #32)
Sensational – (1968)
Supreme – (1968)
Baby, Come Back - (1968)
Strike Again - (1969)
Equals At The Top - (1970)
Rock Around the Clock Vol.1 - (1971)
Born Ya! - (1976)
Mystic Syster - (1977)
Diskografia > Kokoelma-albumit

First Among Equals - The Greatest Hits - (1996)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Teräsleijona

| Teräsleijona |
| --- | --- |

Kirjailija:  Ilkka Remes
Kieli:  suomi
Genre:  jännitys
Kustantaja:  WSOY
Julkaistu:  2011
Ulkoasu:  kovakantinen
Sivumäärä:  468
ISBN:  978-951-0-38419-0
Löydä lisää kirjojaKirjallisuuden teemasivulta
Teräsleijona on Ilkka Remeksen kirjoittama jännitysromaani, jonka WSOY julkaisi vuonna 2011.
Juoni

Shokkiaallosta tuttu Riku Tanner on saanut potkut keskusrikospoliisista. Tanner on eronnut vaimostaan ja ajautunut katkeraan huoltajuuskiistaan. Tapaukseen puuttuvat myös Venäjän viranomaiset ja lähellä Suomen ja Venäjän rajaa sijaitsevalla maatilalla tapahtuu hämäriä asioita. Äärioikeiston kannatus nousee Suomessa.
Thamnocalamus tessellatus

| Thamnocalamus tessellatus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Bambusoideae
Suku::  Thamnocalamus
Laji::  tessellatus
Kaksiosainen nimi
 Thamnocalamus tessellatus  (Nees) Soderstr. & R.P.Ellis 
Katso myös
   Thamnocalamus tessellatus Wikispeciesissä   Thamnocalamus tessellatus Commonsissa 
Infobox OKNimi-testi OK: 
Thamnocalamus tessellatus on heinäkasvien (Poaceae) heimoon kuuluva bambulaji, joka on kotoisin eteläisestä Afrikasta.
Thamnocalamus tessellatus voi kasvaa korkeimmillaan lähes viisimetriseksi, mutta jää yleensä 3,5–4,5 metriä korkeaksi. Varsien paksuus on yleensä noin 2–3 cm, ja pituuteensa nähden varret ovat melko paksuja. Laji on kasvutavaltaan melko tiiviisti mätästävä.
Thamnocalamus tessellatus -lajia voidaan kasvattaa koristekasvina temperaattisen ilmaston alueilla. Laji sopii kasvatettavaksi aurinkoiselle paikalle, mutta laji ei kuitenkaan kasva hyvin kuumassa ja kosteassa ilmastossa. Kylmässä lehtiin alkaa tulla vaurioita, mikäli lämpötila laskee −10 celsiusasteeseen tai sen alapuolelle, ja −20 asteessa vaurioita alkaa tulla lehtien lisäksi myös varsiin.
Transkarpatianukraina

Transkarpatianukraina (ukr. Закарпатський говір, Zakarpatskyi hovir) on ukrainan kielen murre, jota puhutaan Transkarpatian alueella. Sen katsotaan kuuluvan ukrainan lounaismurteisiin. Murteella on puhujia jonkin verran myös rajan toisella puolella Romaniassa.
Romanian ja unkarin kielen vaikutukset paikallisessa murteessa ovat melko selkeät, ja muilla ukrainan puhujilla on jonkin verran vaikeuksia ymmärtää paikallista murretta.
Sanastollisia eroja standardiukrainaan:
| Transkarpatianukraina | Standardiukraina | Suomeksi |
| --- | --- | --- |
| обшара (obšara) | садиба (sadyba) | talo |
| пчолинок (ptšolynok) | пасіка (pasika) | mehiläispesä |
| оболок (obolok) | вікно (vikno) | ikkuna |
| ріпа (ripa) | картопля (kartoplja) | peruna |
| гід (hid) | рік (rik) | vuosi |
| леквар (lekvar) | повидло (povydlo) | hillo |
| марга (marha) | худоба (h’udoba) | karja |
Teloittaja (elokuva)

| Teloittaja> Avenging Force |
| --- | --- |

Ohjaaja:  Sam Firstenberg
Käsikirjoittaja:  James Booth
Tuottaja:  Yoram Globus Menahem Golan
Säveltäjä:  George S. Clinton
Kuvaaja:  Gideon Porath
Leikkaaja:  Michael J. Duthie
Pääosat:   Michael Dudikoff  Steve James  John P. Ryan  William Wallace 
Valmistustiedot
Valmistusmaa:  Yhdysvallat
Tuotantoyhtiö:   Cannon Group  Golan-Globus 
Ensi-ilta:  1986
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Teloittaja (Avenging Force) on vuonna 1986 ensi-iltansa saanut yhdysvaltalainen toimintaelokuva, jonka pääosaa näyttelee Michael Dudikoff. Elokuva oli alun perin tarkoitettu jatko-osaksi vuoden 1985 elokuvalle Invasion U.S.A., mutta Chuck Norris kieltäytyi osallistumasta. Sen sijaan se tehtiin erillisenä elokuvana, jossa päähahmoilla on silti samat nimet.
Juoni

Entinen CIA-agentti Matt Hunter viettää rauhallista elämää siskonsa Saran kanssa maatilallaan isoisän kanssa. Matt ja Sarah matkaavat isoisänsä kanssa Mattin ystävän Larryn luokse, joka pyrkii poliitikoksi. Festivaaleilla joukko terroristia yrittävät murhata hänet, mutta epäonnistuvat. Larryn poika saa surmansa. Matt ottaa yhteyttä CIA:n päämajaan, jossa hän saa kuulla lisää terroristeista ja ihmismetsästyksen jäsenistä. Matt ei ota tehtävää vastaan riskien takia.
Myöhemmin Matt ja Larry ajavat kaatopaikalle, jossa heitä odottaa joukko terroristeja. Miehet pieksevät kaikki lukuun ottamatta yhtä, joka pääsee karkuun. Tilanne saa paikalle neljä ihmismetsästäjää, jotka ottavat homman haltuun monen terroristin epäonnistuttua tappamaan Larryn. Samana iltana ihmismetsästäjät hyökkäävät Mattin maatilalle ja polttavat talon ja saavat tapettua Larryn ja hänen perheensä. Metsästäjät ottavat Saran vangiksi ja lyövät Mattin tajuttomaksi. Seuraavana iltana Matt menee pieneen kylään etsimään siskoaan. Löydettyään hänet he pakenevat läheiselle suolle, kun samaan aikaan ihmismetsästäjät pukevat naamionsa, varusteensa ja lähtevät takaa-ajamaan heitä. Seuraavana aamuna Matt herää pieneen takaa-ajajan ääneen. Matt käy pienen kamppailun hänen kanssaan ja saa tämän kuoliaaksi terävään puunrunkoon. Seuraavana hän käy kamppailun lihaksikkaan vastustajan kanssa. Matt jää pahasti alakynteen, mutta saa otteen ja ampuu käsijousella vastustajaa rintaan. Kolmas takaa-ajaja löytää heidät, jossa hän ampuu haulikolla heitä, ja Sarah saa pienen osuman. Matt käy kamppailun kolmannen jäsenen kanssa, jolloin hän iskee puukon tämän rintaan. Matt ja Sarah ovat melkein päässeet turvaan, kunnes neljäs ja viimeinen jäsen nousee joen pinnasta kuristaen Mattia, mutta Matt iskee veitsellä hänen jalkaan ja hän pakenee.
Matt saapuu viimeisen jäsenen kartanolle, jossa he käyvät kamppailun viimeisen kerran. Matt onnistuu tappamaan hänet ja poistuu paikalta. Sairaalassa Matt käy katsomassa Sarahia, jossa myös CIA jäsenet ovat ja onnittelevat Mattia työstä. Matt sanoo että salainen palvelu tiesi ainoastaan Larryn perheen piileskelevän maatilalla, ja hän epäilee että joku agenteista levitti tietojaan jäsenille ja olevan myös viides jäsen. Matt kertoo jatkavansa taistelua ja etsintöjään elokuvan lopussa.
Arvioita

Video-oppaassa vuodelta 1994 Bello Romano sanoo elokuvan tarjoavan ”väkivaltaa ja raakaa ihmismetsästystä alan harrastajille” ja antaa sille kolme tähteä viidestä, mikä vastaa sanallista arviota ”hyvä”.
Aiheesta muualla

Teloittaja (elokuva) Elonet.
Teloittaja Internet Movie Databasessa (englanniksi)
Teloittaja (elokuva) AllMoviessa. (englanniksi)
Tietokonenäkö

Tietokonenäkö on monitieteinen ala, joka käsittelee tietokoneiden korkeatasoista digitaalisten kuvien tai videoiden ymmärrystä. Se pyrkii automatisoimaan tehtäviä, joita ihmisen visuaalinen järjestelmä voi tehdä. Tietokonenäkö käsittelee hyödyllisten tietojen automaattista poimintaa, keräämistä ja käsittelystä yhdestä kuvasta tai kuvien sarjasta. Kuvan tiedot voivat olla monenlaisia, kuten videojaksoja, näkymiä useista kameroista tai moniulotteisia tietoja lääketieteellisestä skannerista.
Historia

Tietokonenäköä alettiin tutkia 1960-luvun loppupuolella. 1960-luvun loppupuolella yliopistoissa alettiin tutkia tietokonenäköä tekoälyn kanssa. Sen tarkoitus oli kopioida ihmisen näkökykyä robottien taitojen parantamista varten. Vuonna 1966 uskottiin, että kameralla toimiva tietokonenäkö saataisiin aikaan nopeasti.
Sovellutukset

Sovellukset vaihtelevat teollisuuskoneiden nopeutta tarkastelevista järjestelmistä keinotekoisen älykkyyden tutkimiseen sekä tietokoneisiin ja robotteihin, jotka ymmärtävät ympäröivää maailmaa.  Tietokonenäkö- ja konenäkökentät ovat merkittävästi päällekkäisiä. Monissa tietokonenäköohjelmissa tietokoneet on esiohjelmoitu tietyn tehtävän ratkaisemiseksi, mutta koneoppimiseen perustuvat menetelmät ovat myöhemmin yleistyneet.
Tommy Phillips

Tommy Phillips
Thomas N. "Tommy" Phillips (22. toukokuuta 1883 Kenora, Ontario – 30. marraskuuta 1923) oli kanadalainen ammattimainen jääkiekkoilija, joka pelasi hyökkääjänä Kenora Thistlesissä, Montreal Hockey Clubissa, Ottawa Senatorsissa, Toronto Marlborosissa ja Vancouver Millionairesissa lajin varhaisina vuosina. Stanley Cupin hän voitti sekä Montreal Hockey Clubin että Kenora Thistlesin riveissä. Hän ampui ratkaisumaalin vuoden 1903 Stanley Cupin haasteottelussa Montrealin ja Winnipeg Victoriasin välillä. Tommy Phillips oli niin ikään keskeisessä roolissa Kenoran joukkueessa sen saavuttaessa Stanley Cupin 1907.
Hänet valittiin pelaajana Hockey Hall of Fameen 1945 kunniagallerian ensimmäisessä sisäänotossa.
Toll

Toll, toll tai Tõll voi tarkoittaa ainakin seuraavia asioita:
Henkilöitä

Von Toll, baltiansaksalainen aatelissuku
Eduard von Toll, em. sukuun kuulunut baltiansaksalainen geologi ja naparetkeilijä
Johan Christopher Toll, ruotsalainen sotamarsalkka ja poliitikko
Anatoli Toll, venäläissyntyinen vakooja
Ernst Löfström eli Ernst Toll
Muita asioita

Tollin kaltaiset reseptorit, ryhmä immuunijärjestelmään liittyviä reseptoreita
Toll Shipping, australialaislähtöinen kuljetusyritys
Toll Global Forwarding, osa Toll Shipping -yritystä
Suur Tõll, saarenmaan mytologian hiisi
Richard-Toll, paikannimi Afrikan Senegalissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Toll”, voi hakea sivunnimihaulla, laajalla sivunnimihaulla tai tekstihaulla.